
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΤΕΤΑΡΤΟ 


Αρ. Φύλλου 925 


1 Νοεμβρίου 2001 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Χαρακτηρισμός ως διατηρητέου κτιρίου που βρίσκε¬ 
ται στον οικισμό Δροσάτο του Δήμου Καλαβρύτων 
(Ν. Αχαΐας) και καθορισμός ειδικών όρων και πε¬ 
ριορισμών δόμησης αυτού. 1 

Χαρακτηρισμός ως διατηρητέου κτιρίου που βρίσκε¬ 
ται επί της οδού Αρχιμήδους 17 της περιοχής Πα¬ 
γκρατίου του εγκεκριμένου ρυμοτομικού σχεδίου 
Αθηνών (Ν. Αττικής) και καθορισμός ειδικών όρων 


και περιορισμών δόμησης αυτού. 2 

Τροποποίηση Ρ.Σ. Καλαμάτας στο Ο.Τ. 1000. 3 


ΑΠΟΦΑΣΕΙΣ 

Αριθ. 25715/6195 (1) 

Χαρακτηρισμός ως διατηρητέου κτιρίου που βρίσκεται 
στον οικισμό Δροσάτο του Δήμου Καλαβρύτων (Ν. Α¬ 
χαιός) και καθορισμός ειδικών όρων και περιορισμών 
δόμησης αυτού. 

Ο ΥΠΟΥΡΓΟΣ ΠΕΡΙΒΑΛΛΟΝΤΟΣ, 
ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

Ι.-Τις διατάξεις της παρ. 2 του άρθρου 110 του Κώδικα 
Βασικής Πολεοδομικής Νομοθεσίας (άρθρο μόνο του 
Κωδικοποιημένου Π.Δ/τοςτης 14/24-7-1999 (Δ'580) όπως 
αντικαταστάθηκε με την παρ.2 του άρθρου 3 του Ν. 
2831/2000 «Τροποποίηση των διατάξεων του Ν. 
1577/1985 «Γενικός Οικοδομικός Κανονισμός» και άλλες 
πολεοδομικές διατάξεις (Α' 140). 

2. -Τις διατάξεις του άρθρου 29Ατου Ν. 1558/1985 «Κυ¬ 
βέρνηση και Κυβερνητικά Όργανα» (Α' 137), όπως αυτό 
προστέθηκε με το άρθρο 27 του Ν. 2081/1992 (Α' 154) και 
αντικαταστάθηκε με την παρ. 2α του άρθρου 1 του Ν. 
2469/1997 (Α'38). 

3. - Την υπ’αρ.103326/1281/5.12.96 απόφαση του 
Υπουργού και Υφυπουργού Περιβάλλοντος, Χωροταξίας 
και Δημοσίων Έργων «Μεταβίβαση αρμοδιοτήτων του 
Υπουργού και του Υφυπουργού Περιβάλλοντος Χωροτα¬ 
ξίας και Δημοσίων Έργων στο Γενικό Γραμματέα και 


στους Προϊσταμένους των Γενικών Διευθύνσεων, Δ/νσε- 
ων και Τμημάτων του Υπουργείου Περιβάλλοντος, 
Χωροταξίας και Δημοσίων Έργων πλήν Γ ενικής Γ ραμμα- 
τείας Δημοσίων Έργων» (ΦΕΚ 1126/Β/16.12.1996). 

4. - Τις διατάξεις της παρ.Β του άρθρου 1 του Π.Δ/τος 
28/28.1.1993 «Καθορισμός αρμοδιοτήτων που διατηρού¬ 
νται από τον Υπουργό και τις Περιφερειακές Υπηρεσίες 
διανομαρχιακού επιπέδου του Υπουργείου Περιβάλλο¬ 
ντος, Χωροταξίας και Δημοσίων Έργων» (Α' 9). 

5. - Την από 15.6.2001 αιτιολογική έκθεση της Διεύθυν¬ 
σης Πολεοδομικού Σχεδιασμού-Τμήμα Παραδοσιακών 
Οικισμών. 

6. - Την από 13.7.2001 σύμφωνη γνώμη του φερόμενου 
ιδιοκτήτη του κτιρίου Κ.Αντώνη Παπαχριστόπουλου 
(αρ.πρ.ΥΠΕΧΩΔΕ 18364/6812/13.7.2001). 

7. - Το γεγονός ότι από τις κανονιστικές διατάξεις αυτής 
της απόφασης δεν προκαλείται δαπάνη σε βάρος του 
κρατικού προϋπολογισμού και του οικείου Ο.Τ.Α., αποφα¬ 
σίζουμε: 

1. - Χαρακτηρίζεται ως διατηρητέο το κτίριο που βρίσκε¬ 
ται στον οικισμό «Δροσάτο» του δήμου Καλαβρύτων (Ν.Α- 
χάίας),φερόμενο ως ιδιοκτησία Αντώνη Παπαχριστόπου- 
λου,όπως αυτό φαίνεται με μαύρη διαγράμμιση στο σχε¬ 
τικό πρωτότυπο τοπογραφικό σκαρίφημα, που 
θεωρήθηκε από τον Προϊστάμενο της Διεύθυνσης Τοπο- 
γραφικών Εφαρμογών με την αρ. 25715/2001 πράξη του 
και που αντίτυπό του σε φωτοσμίκρυνση δημοσιεύεται με 
την παρούσα απόφαση. 

2. - Διατηρητέο χαρακτηρίζεται το αρχικό κτίριο καθώς 
και οι εναρμονιζόμενες με αυτό μεταγενέστερες προσθή¬ 
κες, όχι όμως και τα κάθε είδους υπάρχοντα προσκτίσμα- 
τα που αλλοιώνουν τη μορφή του αρχικού κτιρίου. 

Ο καθορισμός των προσκτισμάτων που αλλοιώνουν τη 
μορφή του αρχικού κτιρίου πραγματοποιείται από την οι¬ 
κεία Επιτροπή Πολεοδομικού και Αρχιτεκτονικού Ελέγ¬ 
χου (ΕΠΑΕ). 

3. - Απαγορεύεται κάθε αφαίρεση, αλλοίωση ή κατα¬ 
στροφή των επί μέρους αρχιτεκτονικών ή διακοσμητικών 
στοιχείων του χαρακτηριζόμενου ως διατηρητέου κτιρί¬ 
ου, πλην εκείνων των στοιχείων για τα οποία η ΕΠΑΕ έχει 
γνωμοδοτήσει για την αφαίρεσή τους. 

4. - Επιτρέπεται η επισκευή ο εκσυγχρονισμός των εγκα¬ 
ταστάσεων, η στατική ενίσχυση, η εσωτερική διαρρύθμι¬ 
ση και γενικά κάθε επέμβαση για λόγους λειτουργικούς 

και στατικούς στο χαρακτηριζόμενο ως διατηρητέο κτί¬ 
ριο, εφόσον δεν αλλοιώνεται ο γενικός αρχιτεκτονικός 
χαρακτήρας του κτιρίου. 

5. - Αιτήσεις για προσθήκες στο διατηρητέο κτίριο απο- 
στέλλονται από τη πολεοδομική υπηρεσία,με γνώμη της 
ΕΠΑΕ, στην αρμόδια υπηρεσία του Υπουργείου Περιβάλ¬ 
λοντος Χωροταξίας και Δημοσίων Έργων για ειδική ρύθ- 
μση σύμφωνα με τις διατάξεις του άρθρου 4 του Ν. 
1577/1985 ως αυτό ισχύει, εφόσον δεν παραβλάπτεται το 
διατηρητέο κτίριο και ο χώρος που το περιβάλλει. 

6. - Απαγορεύεται η τοποθέτηση φωτεινών ή μη επιγρα¬ 
φών και διαφημίσεων στο χαρακτηριζόμενο ως διατηρη¬ 
τέο κτίριο. 


Επιτρέπεται η τοποθέτηση επιγραφών περιορισμένων 
διαστάσεων που υποδηλώνουν μόνο τη χρήση του κτιρίου. 

7. - Για κάθε επέμβαση στο εξωτερικό ή εσωτερικό του 
κτιρίου καθώς και για την τοποθέτηση επιγραφών απαι¬ 
τείται έγκριση της Επιτροπής Πολεοδομικού και Αρχιτε¬ 
κτονικού Ελέγχου (ΕΠΑΕ). 

8. - Η ισχύς της παρούσας απόφασης αρχίζει από τη δη¬ 
μοσίευση της στην Εφημερίδα της Κυβέρνησης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 16 Οκτωβρίου 2001 
Ο Γενικός Γραμματέας 
ΗΛΙΑΣ ΜΠΕΡΙΑΤΟΣ 

Αριθ. 25716 (2) 

Χαρακτηρισμός ως διατηρητέου κτιρίου που βρίσκε ται ε¬ 
πί της οδού Αρχιμήδους 17 της περιοχής Παγκρατίου 
του εγκεκριμένου ρυμοτομικού σχεδίου Αθηνών (Ν. 
Αττικής) και καθορισμός ειδικών όρων και περιορι¬ 
σμών δόμησης αυτού. 

Ο ΥΠΟΥΡΓΟΣ ΠΕΡΙΒΑΛΛΟΝΤΟΣ, 
ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

1. - Τις διατάξεις της παρ. 2 του άρθρου 110 του Κώδικα 
Βασικής Πολεοδομικής Νομοθεσίας (άρθρο μόνο το .ι κω- 
δικοποιημένου Π. Δ/τοςτης 14.7.1999/Δ'580), όπως αντι- 
καταστάθηκε με τη παρ.2 του άρθρου 3 του Ν. 2831/2000 
«Τροποποίηση των διατάξεων του Ν. 1577/1985 «Γενικός 
Οικοδομικός Κανονισμός» και άλλες πολεοδομικές δ .στά¬ 
ξεις» (Α' 140). 

2. -Τις διατάξεις του άρθρου 29Ατου Ν. 1558/1985 «Κυ¬ 
βέρνηση και Κυβερνητικά Όργανα» (Α' 137), όπως αυτό 
προστέθηκε με το άρθρο 27 του Ν. 2081/1992 (Α' 154) και 
αντικαταστάθηκε με την παρ. 2α του άρθρου 1 του Ν. 
2469/1997 (Α'38). 

3. - Την υπ’αρ. 103326/1281/5.12.96 απόφαση του 
Υπουργού και Υφυπουργού Περιβάλλοντος, Χωροταξίας 
και Δημοσίων Έργων «Μεταβίβαση αρμοδιοτήτων του 
Υπουργού και του Υφυπουργού Περιβάλλοντος Χωροτα¬ 
ξίας και Δημοσίων Έργων στο Γενικό Γραμματέα και 
στους Προϊσταμένους των Γενικών Διευθύνσεων, Δ'νσε- 
ων και Τμημάτων του Υπουργείου Περιβάλλο'σος, 
Χωροταξίας και Δημοσίων Έργων πλήν Γενικής Γρο μμα- 
τείας Δημοσίων Έργων» (ΦΕΚ 1126/Β/16.12.1996). 

4. - Τις διατάξεις της παρ. Β του άρθρου 1 του Π. Λ/τος 
28/28.1.1993 «Καθορισμός αρμοδιοτήτων που διαττρού- 
νται από τον Υπουργό και τις Περιφερειακές Υπηρεσίες 
διανομαρχιακού επιπέδου του Υπουργείου Περιβάλλο¬ 
ντος, Χωροταξίας και Δημοσίων Έργων (Α' 9). 

5. - Την από 18.12.2000 αιτιολογική έκθεση της Διεύθυν¬ 
σης Πολεοδομικού Σχεδιασμού - Τμήμα Παραδοσιακών 
Οικισμών. 

6. - Το αρ.πρωτ. 33286/10841/18.12.2000 έγγραφο της 
Διεύθυνσης Πολεοδομικού Σχεδιασμού - Τμήμα Παραδο¬ 
σιακών Οικισμών και το γεγονός ότι παρήλθε η τασσόμε¬ 
νη προθεσμία από τις διατάξεις του άρθρου 4 (παρ. 2) του 
Ν. 1577/1985,ως αυτό ισχύει, χωρίς να περιέλθουν στην 
ως άνω υπηρεσία τυχόν αντιρρήσεις ενδιαφερομένων. 

7. -Το γεγονός ότι από τις κανονιστικές διατάξεις αυτής 
της απόφασης δεν προκαλείται δαπάνη σε βάροί του 
κρατικού προϋπολογισμού και του οικείου Ο.Τ.Α., απο¬ 
φασίζουμε: 

1.- Χαρακτηρίζεται ως διατηρητέο το κτίριο που βρίσκε¬ 


ται επί της οδού Αρχιμήδους 17 της περιοχής Παγκρατίου 
του εγκεκριμένου ρυμοτομικού σχεδίου Αθηνών (Ν. Αττι¬ 
κής), όπως αυτό φαίνεται με μαύρη διαγράμμιση στο σχε¬ 
τικό πρωτότυπο διάγραμμα σε κλίμακα 1: 1000 που θεω¬ 
ρήθηκε από τον Προϊστάμενο της Διεύθυνσης Τοπογρα- 
φικών Εφαρμογών με την αριθ. 25716/2001 πράξη του και 
που αντίτυπό του σε φωτοσμίκρυνση δημοσιεύεται με την 
παρούσα απόφαση. 

2. - Διατηρητέο χαρακτηρίζεται το αρχικό κτίριο καθώς 
και οι εναρμονιζόμενες με αυτό μεταγενέστερες προσθή¬ 
κες, όχι όμως και τα κάθε είδους προσκτίσματα που αλ¬ 
λοιώνουν το αρχικό κτίριο. 

Ο καθορισμός των προσκτισμάτων που αλλοιώνουν το 
αρχικό κτίριο πραγματοποιείται από την Επιτροπή Πολε- 
οδομικού και Αρχιτεκτονικού Ελέγχου (ΕΠΑΕ). 

3. -Απαγορεύεται κάθε αφαίρεση, αλλοίωση ή κατα¬ 
στροφή των επί μέρους αρχιτεκτονικών και διακοσμητι- 
κών στοιχείων του χαρακτηριζόμενου ως διατηρητέου 
κτιρίου. 

4. - Επιτρέπεται η επισκευή, ο εκσυγχρονισμός των ε¬ 
γκαταστάσεων, η ενίσχυση του φέροντα οργανισμού, η ε¬ 
σωτερική διαρρύθμιση καθώς και επεμβάσεις για λόγους 
λειτουργικούς, εφόσον δεν αλλοιώνεται ο βασικός αρχι¬ 
τεκτονικός χαρακτήρας του διατηρητέου κτιρίου. 

5. - Αιτήσεις για προσθήκες,ανακατασκευή του εσωτερι¬ 
κού του διατηρητέου κτιρίου ή για αλλαγή της χρήσης του 
αποστέλλονται από τη πολεοδομική υπηρεσία, με γνώμη 
της ΕΠΑΕ, στην αρμόδια υπηρεσία του Υπουργείου Περι¬ 
βάλλοντος Χωροταξίας και Δημοσίων Έργων για ειδική 
ρύθμιση σύμφωνα με τις διατάξεις του άρθρου 4 (παρ. 2) 
του Ν. 1577/85 ως αυτό ισχύει, εφόσον δεν παραβλάπτε¬ 
ται το διατηρητέο κπ'ριο και ο περιβάλλων χώρος του. 

6. - Δεν επιτρέπεται η τοποθέτηση φωτεινών επιγραφών 
και διαφημίσεων στο χαρακτηριζόμενο ως διατηρητέο 
κτίριο. 

Επιτρέπεται μόνο η τοποθέτηση επιγραφών, περιορι¬ 
σμένων διαστάσεων που πληροφορούν για τη τυχόν χρή¬ 
ση των χώρων του κτιρίου. 

7. - Για οποιαδήποτε επέμβαση στο εσωτερικό ή εξωτε¬ 
ρικό του διατηρητέου κτιρίου και στο περιβάλλοντα χώρο 
του καθώς και για τη τοποθέτηση επιγραφών απαιτείται έ¬ 
γκριση της ΕΠΑΕ. 

8. - Η ισχύς της παρούσας απόφασης αρχίζει από τη δη¬ 
μοσίευση της στην Εφημερίδα της Κυβέρνησης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 16 Οκτωβρίου 2001 
Ο Γενικός Γραμματέας 
ΗΛΙΑΣ ΜΠΕΡΙΑΤΟΣ 

ΕΦΗΜΕΡΙΣ ΤΗΣ ΚΥΕ ΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 

Αριθ. 3088 (3) 

Τροποποίηση Ρ.Σ. Καλαμάτας στο Ο.Τ. 1000. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΠΕΛΟΠΟΝΝΗΣΟΥ 

Έχοντας υπόψη: 

1. Τον Ν. 2503/97 (Φ.Ε.Κ. 107 Α') «Διοίκηση, οργάνωση, 
στελέχωση Περιφέρειας...». 

2. Τον Ν. 2647/22.10.1998 (Φ.Ε.Κ. 237 Α'). 

3. Την υπ’ αριθμ. 75724/1151/30.12.1983 Υ.Α. (Φ.Ε.Κ. 
767 Β') όπως τροποποιήθηκε με την 81960/2578/89 Υ.Α. 
(Φ.Ε.Κ. 897 Β'). 

4. Τον Ν. 2831/00 άρθρο 29 (Φ.Ε.Κ 140 Α') «Τροποποίη¬ 
ση των διατάξεων του Ν. 1577/85 και άλλες πολεοδο μικές 
διατάξεις». 

5. Τις υπ’ αριθμ. 2489/ΠΕ/25.1.2000 & 547/7.3.2001 α¬ 
ποφάσεις Γ.Γ. Περιφέρειας Πελοποννήσου για συγκρό¬ 
τηση Περιφερειακού Σ.Χ.Ο.Π. στη Δ/νση ΠΕ.ΧΩ. Πελο¬ 
ποννήσου. 

6. Την υπ’ αριθμ. 187/97 απόφαση του Δημοτικού Συμ¬ 
βουλίου του Δήμου Καλαμάτας ως και τις σχετικές δημο¬ 
σιοποιήσεις. 

7. Την από 10.10.1997 υποβληθείσα ένσταση κατά της 
προηγούμενης απόφασης. 

8. Την υπ’ αριθμ. 268/98 απόφαση του Δημοτικού Συμ¬ 
βουλίου του Δήμου Καλαμάτας για την απόρριψη της α¬ 
νωτέρω ένστασης. 

9. Την σύμφωνη γνώμη της Νομαρχιακής Αυτοδιοίκη¬ 
σης Μεσσηνίας Δ/νσης ΠΕ.ΧΩ.ΠΟ. 


10. Τις υπ’αριθμ. 151/2001 και 166/2001 αποφάσεις του 
Δημοτικού Συμβουλίου του Δήμου Καλαμάτας με τις ο¬ 
ποίες επικαιροποιούνται οι προηγούμενες αποφάσεις. 

11. Το Πρακτικό 8/2.10.2001 - θέμα 16ο Περιφερειακού 
Σ.Χ.Ο.Π., αποφασίζουμε: 

Εγκρίνουμε την τροποποίηση του σχεδίου πόλης του 
Δήμου Καλαμάτας, όπως αυτή απεικονίζεται στο θεωρη¬ 
μένο από το Δήμο Καλαμάτας απόσπασμα του εγκεκρι¬ 
μένου σχεδίου της πόλης σε κλίμακα 1:1000 και το οποίο 
συνοδεύει αναπόσπαστα την παρούσα και συγκεκριμένα 
την θέσπιση Ο.Γ. γύρω από τον κοινόχρηστο χώρο και την 
μετατροπή της λωρίδας κατά μήκος του περιφερειακού 
από ακάλυπτο χώρο σε πρασιά πλάτους 5μ. στο Ο.Τ. 1000 
σύμφωνα με το συνημμένο τοπογραφικό διάγραμμα διό¬ 
τι δεν μειώνονται οι κοινόχρηστοι χώροι και καθίστανται 
οικοδομήσιμα μη οικοδομήσιμα οικόπεδα λόγω έλλειψης 
προσώπου σε κοινόχρηστο χώρο. 

Η απόφαση αυτή μαζί με το συνημμένο απόσπασμα του 
εγκεκριμένου σχεδίου πόλης του Καλαμάτας να δημοσι¬ 
ευτεί στην Εφημερίδα της Κυβερνήσεως. 

Με την παρούσα δεν προκαλείται δαπάνη σε βάρος του 
κρατικού προϋπολογισμού ή του προϋπολογισμού του οι¬ 
κείου Ο.Τ.Α. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Τρίπολη, 22 Οκτωβρίου 2001 

Ο Γ ενικός Γ ραμματέας Περιφέρειας 
ΑΝΤΩΝΗΣ ΜΑΤΣΙΓΚΟΣ 

Καλαματα . 


Αικατεοινη βαρβουτση 

Καλαμάτα 


Σπυριδουλα ΚοΛόιιβου 
Αρχιτεκτων Μοχ/κος Α 2 

